stanford-oval/wikipedia huggingface dataset:
ชิคาโก

สำหรับความหมายอื่น ดูที่ ชิคาโก (แก้ความกำกวม)
| ชิคาโก |
| --- | --- |
นคร

   ธง
สมญา: นครแห่งแรงลม (The Windy City), The Second City, Chi-Town, Hog Butcher for the World, City of Broad Shoulders, Chi City, The City That Works
คำขวัญ: ละติน: Urbs in Horto (อังกฤษ: City in a Garden), Make No Small Plans, I Will
ที่ตั้งของตัวเมืองชิคาโกในรัฐอิลลินอย
พิกัด:  41°52′55″N 87°37′40″W﻿ / ﻿41.88194°N 87.62778°W﻿ / 41.88194; -87.62778
ประเทศ: สหรัฐอเมริกา
รัฐ: อิลลินอย
เคาน์ตี้: คุกเคาน์ตี้, ดูเพจเคาน์ตี้
ก่อตั้ง: 1770s
เข้าร่วม: 4 มีนาคม พ.ศ. 2380
การปกครอง
 • ประเภท: Mayor-council government
 • นายกเทศมนตรี: Richard M. Daley (Democrat)
พื้นที่
 • นคร: 606.2 ตร.กม. (237.0 ตร.ไมล์)
 • พื้นดิน: 588.3 ตร.กม. (227.2 ตร.ไมล์)
 • พื้นน้ำ: 17.9 ตร.กม. (6.9 ตร.ไมล์)  3.0%
 • เขตเมือง: 5,498.1 ตร.กม. (2,122.8 ตร.ไมล์)
 • รวมปริมณฑล: 28,163 ตร.กม. (10,874 ตร.ไมล์)
ความสูง: 179 เมตร (586 ฟุต)
ประชากร (2007)
 • นคร: 2,836,659 (อันดับที่ 3) คน
 • ความหนาแน่น: 4,816 คน/ตร.กม. (12,649 คน/ตร.ไมล์)
 • เขตเมือง: 8,711,000 คน
 • รวมปริมณฑล: 9,785,747 คน
 • Demonym: Chicagoan
เขตเวลา: UTC-6 (CST)
 • ฤดูร้อน  (เวลาออมแสง): UTC-5 (CDT)
รหัสพื้นที่: 312, 773
เว็บไซต์: www.cityofchicago.org
ชิคาโก (อังกฤษ: Chicago, ออกเสียง: /ʃɪˈkɑːɡoʊ/) เป็นเมืองตั้งอยู่ในรัฐอิลลินอย สหรัฐ รู้จักกันในชื่อ "นครแห่งแรงลม" (Windy City) ชื่อเล่นนี้ มีที่มาจากการที่นักข่าวเขียนล้อเลียนนักการเมืองของ ชิคาโกใน ศตวรรษที่ 19 เกี่ยวกับการพูดจากลับกลอกไปมา บางคนเชื่อว่ามีที่มาจากการที่เป็นเมืองที่มีลมพัดแรงตลอดเวลาแต่ไม่ได้มีหลักฐานใด ๆ เขียนสนับสนุนทฤษฎีนี้ ชิคาโกเป็นเมืองใหญ่อันดับสามในสหรัฐเทียบตามจำนวนประชากร รองจากเมืองนิวยอร์ก และลอสแอนเจลิส เมืองชิคาโกตั้งอยู่ในเคาน์ตีคุก รัฐอิลลินอย เขตมิดเวสต์ของสหรัฐเมื่อรวมเคาน์ตีรอบ ๆ ชิคาโกทั้ง 8 เคาน์ตีจะเรียกเขตว่า ชิคาโกแลนด์ ซึ่งมีประชากรประมาณ 9 ล้านคน
ชิคาโกพัฒนาจากเมืองทุ่งนาจากปี พ.ศ. 2376 (ค.ศ. 1833) กลายมาเป็นศูนย์กลางความเจริญแห่งหนึ่งของโลก และในปัจจุบันนับเป็น 1 ใน 10 เมืองสำคัญของโลกทางด้านเศรษฐกิจและสังคม ชิคาโกยังคงเป็นศูนย์กลางทางด้านความเจริญ การเงิน การคมนาคม และวัฒนธรรมที่สำคัญของเขตมิดเวสต์ ในชิคาโกมีสนามบินอยู่ 3 แห่ง โดยสนามบินโอ'แฮร์ เป็นสนามบินนานาชาติที่มีการจราจรทางอากาศมากที่สุดเป็นหนึ่งในสามของสหรัฐ
ประชากรในชิคาโกประกอบด้วยหนึ่งในสามเป็นคนขาว และอีกหนึ่งในสามเป็นคนดำ และที่เหลือเป็นคนกลุ่มอื่น โดยในเมืองชิคาโกแบ่งออกเป็น 77 ชุมชนแยกตามกลุ่มประชากรที่อยู่อาศัย
เกรตชิคาโกไฟร์

ในปี พ.ศ. 2414 (ค.ศ. 1871) เมืองชิคาโกถูกไฟไหม้ครั้งใหญ่ในเหตุการณ์เกรตชิคาโกไฟร์ (Great Chicago Fire) โดยตึก มากกว่า 18,000 หลังเสียหาย ผู้เสียชีวิตกว่า 300 คน และประชากรมากกว่า 100,000 คน ไม่มีที่อยู่ เนื่องจากเมืองอยู่ติดกับทะเลสาบมิชิแกน ทำให้ลมโหมกระหน่ำอย่างรุนแรงทำให้ไฟไหม้ลุกลามได้เร็วภายในเพียงคืนเดียว และไหม้ติดต่อกันไม่หยุดหนึ่งวัน ภายหลังจากความเสียหายในชิคาโก สถาปนิกและวิศวกรจากทั่วสหรัฐอเมริกาได้ระดมมาอยู่รวมกันที่เมืองชิคาโก ช่วยกันสร้างและออกแบบอาคารใหม่ ด้วยเนื่องในโอกาสนี้ ชิคาโกจึงได้วางผังเมืองใหม่รวมถึง ได้นำเทคโนโลยีการสร้างตึกแบบใหม่มารวมกันที่ชิคาโก ตึกระฟ้าได้มีการสร้างมากมายภายในตัวเมือง รวมถึงศูนย์กลางการเดินทางและสื่อสารในชิคาโก
สถานที่ท่องเที่ยว

ในปี พ.ศ. 2541 (ค.ศ. 1998) เมืองชิคาโกได้เปิดมิวเซียมแคมปัส (Museum Campus) ในเนื้อที่ 10 เอเคอร์ เป็นแหล่งรวมพิพิธภัณฑ์ของชิคาโกบริเวณริมทะเลสาบมิชิแกนตั้งอยู่ทางตอนใต้ของแกรนต์ปาร์ก (Grant Park) พิพิธภัณฑ์ฟิลด์ พิพิธภัณฑ์ที่มีฟอสซิลของไดโนเสาร์สมบูรณ์ที่สุดในโลกที่รู้จักในชื่อว่า "ที.เร็กซ์ ซู" (T.Rex Sue) พิพิธภัณฑ์สัตว์น้ำเชดด์ (Shedd Aquarium) และ หอดูดาวแอดเลอร์ (Adler Planetarium) และพิพิธภัณฑ์วิทยาศาสตร์และเทคโนโลยีของชิคาโก ในเขตแกรนต์ปาร์กมีพิพิธภัณฑ์ศิลปะที่มีชื่อเสียงชื่อว่าสถาบันศิลปะชิคาโก หรือ "อาร์ตอินสติตูตออฟชิคาโก" (Art Institute of Chicago) ที่ตั้งอยู่บนถนนมิชิแกน ในศูนย์กลางเมืองชิคาโก หรือที่เรียกว่าดาวน์ทาวน์ จะมีวิลลิสทาวเวอร์ (Willis Tower) ตึกที่ได้ชื่อว่าเป็นตึกระฟ้าที่สูงที่สุดในโลกในช่วง ปี พ.ศ. 2517-2546 และตึกจอห์นแฮนค็อก (John Hancock Tower) และ วอเตอร์ทาวเวอร์ สิ่งก่อสร้างชิ้นเดียวที่รอดจากไฟไหม้ใหญ่ของชิคาโก นอกจากนี้ในดาวน์ทาวน์ยังมีห้างสรรพสินค้า สถานที่ท่องเที่ยวและร้านอาหารต่างๆ
สิ่งที่ขึ้นชื่อในเมืองชิคาโกอีกอย่างคือ ละครเวที ดนตรีแจ๊ส และดนตรีบลูส์จะเห็นได้ว่าในตัวเมืองชิคาโกนั้นก็มีโรงละครที่เก่าแก่และโด่งดังอยู่หลายที่ โดยโรงละครที่มีชื่อเสียงที่สุดคือหอประชุมโรงละครแห่งมหาวิทยาลัยรูสเวล์ท (The Auditorium Theatre of Roosevelt University) ซึ่งถูกออกแบบโดย แดนค์มาร์ แอดเลอร์ และ หลุยส์ ซุลลิแวน สถาปนิกชื่อดัง ปัจจุบันตึกที่เป็นที่ตั้งของโรงละครแห่งนี้ได้ถูกบรรจุให้เป็น National Historic Landmark building ของประเทศสหรัฐอเมริกาและมีการแสดงที่หลากหลาย เช่น โอเปร่า, บัลเลท์ เปิดให้เข้าชมตลอดทั้งปี
เนื่องจากผู้ว่าการนครชิคาโก ริชาร์ด ดาร์ลี่ จูเนียร์ (Richard M. Daley) ได้บริหารเมืองชิคาโกต่อจากบิดาของเขามาเป็นเวลานาน ตั้งแต่ปี 1989ทำให้เมืองชิคาโก เป็นเมืองหนึ่งที่มีการพัฒนาอย่างเป็นระบบ ให้เป็นสถานที่ท่องเที่ยวชั้นนำ และมีการปรับปรุงสภาพแวดล้อมให้เป็นเมืองใหญ่ที่น่าอยู่เมืองหนึ่งของสหรัฐอเมริกา จุดท่องเที่ยวที่สำคัญ ได้แก่ น้ำพุบัคกิ้งแฮม ริมทะเลสาบมิชิแกน, น้ำพุคราวน์ในบริเวณสวนสาธารณะมิลเลเนี่ยมปาร์ค (Crown Fountain, Millennium Park) ซึ่งได้รับรางวัลทางด้านการออกแบบหลายรางวัล, ฟิลด์มิวเซียมและโซลเยอร์ฟิล์ด, ลูปเทรนทัวร์สถาปัตยกรรม, อาคารที่ว่าการรัฐอิลลินอยที่เป็นห้างสรรพสินค้าผสมผสานอยู่ในสถานที่ราชการ ตัวอาคารออกแบบโดยสถาปนิกดัง เฮลมุท จาห์น
นอกจากนี้ชิคาโกยังเป็นเมืองแห่งสถาปัตยกรรม นอกจากอาคารสถาปัตยกรรมในยุคใหม่ที่สำคัญๆแล้ว ชิคาโกยังอยู่ติดกับโอคพาร์ค (Oak Park) ซึ่งเป็นที่ตั้งของบ้านและสำนักงานของสถาปนิกชื่อดังในยุคโมเดิร์น ชื่อ แฟรงก์ ลอยด์ ไรต์ สามารถติดต่อที่สถาบันสถาปนิกในเมืองเพื่อซื้อทัวร์เดินทางไปทัศนศึกษาที่บริเวณดังกล่าวได้
เทศบาลเมืองชิคาโกมักจะจัดให้มีกิจกรรมตลอดปี  ได้แก่ งานเทศกาลอาหาร (The Taste of Chicago), งานเทศกาลดนตรี, งานฮาโลวีน, งานจุดไฟต้นคริสต์มาสประจำปี (Tree Lighting Ceremony) เป็นต้น งานจะจัดในพื้นที่ในเมืองไม่ว่าจะเป็นสวนสาธารณะมิลเลเนี่ยมปาร์ค พื้นที่ริมทะเลสาบ และลานดาร์ลี่ใจกลางเมือง
การศึกษา

โรงเรียนเอกชนในชิคาโกมีมากกว่า 600 แห่ง มีนักเรียนมากกว่า 400,000 คนเข้าเรียน
การศึกษา > การศึกษาระดับอุดมศึกษา

มหาวิทยาลัยชั้นนำของอเมริกาตั้งอยู่ในชิคาโก อาทิ มหาวิทยาลัยคาทอลิคที่มีชื่อเสียงคือ  มหาวิทยาลัยเดอโปล (DePaul University) และ มหาวิทยาลัยโลโยลา (Loyola University) นอกจากนี้ยังมี มหาวิทยาลัยชิคาโก (The University of Chicago)  ซึ่งเป็นมหาวิทยาลัยมีชื่อเสียงทางด้านวิชาการทั่วๆ ไป  ส่วน มหาวิทยาลัยอิลลินอย ชิคาโก มีชื่อเสียงด้านแพทยศาสตร์และเภสัชศาสตร์ และสถาบันเทคโนโลยีอิลลินอย มีชื่อเสียงในด้านวิศวกรรมศาสตร์และสถาปัตยกรรมศาสตร์ และโรงเรียนสถาบันศิลปะชิคาโก (School of the Art Institute of Chicago) ที่มีชื่อเสียงทางด้านศิลปะอันดับต้นของประเทศ
กีฬา

ทีมกีฬาที่สำคัญของชิคาโก ได้แก่ ทีมบาสเกตบอล ชิคาโก บูลส์ ทีมเบสบอล ชิคาโก ไวต์ซอกซ์ และ ชิคาโก คับส์   ทีมอเมริกันฟุตบอล ชิคาโก แบร์  ทีมฟุตบอล  ชิคาโก ไฟร์ และ  ทีมฮอกกี้ ชิคาโก แบล็กฮอกส์
ประชากร

ในช่วง ค.ศ. 1840-1950 ชิคาโกมีแนวโน้มการเพิ่มขี้นของประชากรในระดับค่อนข้างสูง แต่ชะลอลงในช่วง ค.ศ. 1960 จนถึงปัจจุบัน
| ประชากร> สำมะโนประชากร | ประชากร> Pop. | ประชากร>  | ประชากร> %± |
| --- | --- | --- | --- |
| 1840 | 4,470 |  | — |
| 1850 | 29,963 |  | 570.3% |
| 1860 | 112,172 |  | 274.4% |
| 1870 | 298,977 |  | 166.5% |
| 1880 | 503,185 |  | 68.3% |
| 1890 | 1,099,850 |  | 118.6% |
| 1900 | 1,698,575 |  | 54.4% |
| 1910 | 2,185,283 |  | 28.7% |
| 1920 | 2,701,705 |  | 23.6% |
| 1930 | 3,376,438 |  | 25.0% |
| 1940 | 3,396,808 |  | 0.6% |
| 1950 | 3,620,962 |  | 6.6% |
| 1960 | 3,550,404 |  | −1.9% |
| 1970 | 3,366,957 |  | −5.2% |
| 1980 | 3,005,072 |  | −10.7% |
| 1990 | 2,783,726 |  | −7.4% |
| 2000 | 2,896,016 |  | 4.0% |
| 2010 | 2,695,598 |  | −6.9% |
| Est. 2018 | 2,705,994 |  | 0.4% |
U.S. Decennial Census
ดูเพิ่ม

การคมนาคมในชิคาโก
แหล่งข้อมูลอื่น

รูปภาพเกี่ยวกับชิคาโก ที่ฟลิคเกอร์
เว็บไซต์อย่างเป็นทางการของเมือง (อังกฤษ)
ศูนย์ท่องเที่ยวชิคาโก (อังกฤษ)
ภาพวาดเหตุการณ์ไฟไหม้ครั้งใหญ่ในชิคาโก
พิพิธภัณฑ์สัตว์น้ำเชดด์ (Shedd Aquarium)
น้ำพุคราวน์ ในบริเวณสวนสาธารณะมิลเลนเนี่ยม นครชิคาโก
การลงมติเลือกนายกรัฐมนตรีไทย พ.ศ. 2562

การลงมติเลือกนายกรัฐมนตรีไทย พ.ศ. 2562 เป็นการลงมติของสภาผู้แทนราษฎร และวุฒิสภา (ที่ประชุมร่วมกันของรัฐสภา) ในวันที่ 5 มิถุนายน พ.ศ. 2562 ณ หอประชุมใหญ่ บริษัท ทีโอที จำกัด (มหาชน) ถนนแจ้งวัฒนะ
การประชุมดังกล่าวมี ส.ส. ลงนามเข้าร่วมประชุม 497 คน จากจำนวนที่มีอยู่ 500 คน ร่วมกับ ส.ว. ที่ได้รับการแต่งตั้งจากคณะรักษาความสงบแห่งชาติ อีก 250 คน รวมเป็น 747 คน ซึ่งผู้ที่จะได้รับเลือก ต้องได้รับคะแนนเสียงมากกว่ากึ่งหนึ่งของจำนวนสมาชิกรัฐสภาที่มีอยู่ (375 เสียงขึ้นไป)
ที่ประชุมเสนอชื่อบุคคลให้สมาชิกลงมติเลือก 2 คน คือ พลเอก ประยุทธ์ จันทร์โอชา ซึ่งไม่ได้สังกัดพรรคการเมือง แต่พรรคพลังประชารัฐเสนอชื่อชิงตำแหน่ง และธนาธร จึงรุ่งเรืองกิจ ส.ส.บัญชีรายชื่อ พรรคอนาคตใหม่
ขั้นตอน

การลงมติเลือกนายกรัฐมนตรีในครั้งนี้มีขั้นตอนดำเนินการที่แตกต่างจากขั้นตอนเดิม โดยเปลี่ยนให้มาเสนอในที่ประชุมร่วมกันของรัฐสภา ตามรัฐธรรมนูญมาตรา 272 จากเดิมที่จะต้องเสนอคัดเลือกจากที่ประชุม ส.ส. ก่อนเสนอให้ที่ประชุม ส.ว. ร่วมรับรอง หลังจากการเสนอชื่อจะเป็นขั้นตอนของการอภิปรายถึงคุณสมบัติและลักษณะการเป็นบุคคลต้องห้ามตามที่รัฐธรรมนูญได้กำหนด เมื่อการอภิปรายเสร็จสิ้นก็จะเป็นขั้นตอนของการลงมติเลือกนายกรัฐมนตรี
เนื่องจากมีการเสนอชื่อบุคคลที่เหมาะสมถึงสองคน ประกอบกับความไม่พร้อมของสถานที่การประชุมชั่วคราว ซึ่งไม่มีการติดตั้งอุปกรณ์ลงคะแนนแบบอิเล็กทรอนิกส์ ประธานรัฐสภาจึงเสนอวิธีการให้มีการแต่งตั้งคณะกรรมการร่วมนับคะแนน 6 คน แบ่งเป็น ส.ส. 4 คน และ ส.ว. 2 คน ร่วมบันทึกคะแนนเสียงด้วยกัน แล้วจึงให้เลขาธิการและรองเลขาธิการรัฐสภาขานเรียกชื่อเพื่อลงมติเป็นรายบุคคลจนครบจำนวนสมาชิกทั้งหมด 747 คน
ชื่อบุคคลที่ได้รับเสนอเป็นนายกรัฐมนตรี

| --- | --- |
ผู้ได้รับการเสนอชื่อในรัฐสภา
ประยุทธ์ จันทร์โอชา: ธนาธร จึงรุ่งเรืองกิจ
อิสระ: อนาคตใหม่

นายกรัฐมนตรี (ตั้งแต่ 24 สิงหาคม 2557): สมาชิกสภาผู้แทนราษฎร (ตั้งแต่ 24 มีนาคม 2562)
ผลการลงมติ

ภายหลังเสร็จสิ้นการลงคะแนน ชวน หลีกภัย ประธานรัฐสภา ได้ประกาศผลการนับคะแนนเลือกนายกรัฐมนตรีว่า พลเอก ประยุทธ์ จันทร์โอชา แคนดิเดตนายกรัฐมนตรีพรรคพลังประชารัฐ ได้รับความเห็นชอบ จำนวน 500 คะแนน ส่วนธนาธร จึงรุ่งเรืองกิจ หัวหน้าพรรคอนาคตใหม่ ได้รับความเห็นชอบ 244 คะแนน และมีสมาชิกรัฐสภางดออกเสียง 3 คะแนน (คือ ชวน หลีกภัย ประธานรัฐสภา , พรเพชร วิชิตชลชัย รองประธานรัฐสภา และสิริพงศ์ อังคสกุลเกียรติ ส.ส. ศรีสะเกษ เขต 1 พรรคภูมิใจไทย) พลเอกประยุทธ์จึงได้เป็นนายกรัฐมนตรีต่ออีกสมัย
| 0 | 1 | 2 | 3 | 4 | 5 |
| --- | --- | --- | --- | --- | --- |
| พรรคการเมือง |  |  | งดออกเสียง | ไม่เข้าร่วมประชุม | รวม |
| พรรคการเมือง | ประยุทธ์ จันทร์โอชา | ธนาธร จึงรุ่งเรืองกิจ | งดออกเสียง | ไม่เข้าร่วมประชุม | รวม |
| เพื่อไทย | - | 136 | - | - | 136 |
| พลังประชารัฐ | 116 | - | - | - | 116 |
| อนาคตใหม่ | - | 79 | - | 2 | 81 |
| ประชาธิปัตย์ | 51 | - | 1 | - | 52 |
| ภูมิใจไทย | 50 | - | 1 | - | 51 |
| เสรีรวมไทย | - | 10 | - | - | 10 |
| ชาติไทยพัฒนา | 10 | - | - | - | 10 |
| ประชาชาติ | - | 7 | - | - | 7 |
| เศรษฐกิจใหม่ | - | 6 | - | - | 6 |
| เพื่อชาติ | - | 5 | - | - | 5 |
| รวมพลังประชาชาติไทย | 5 | - | - | - | 5 |
| ชาติพัฒนา | 3 | - | - | - | 3 |
| พลังท้องถิ่นไท | 3 | - | - | - | 3 |
| รักษ์ผืนป่าประเทศไทย | 2 | - | - | - | 2 |
| พลังปวงชนไทย | - | 1 | - | - | 1 |
| พลังชาติไทย | 1 | - | - | - | 1 |
| ประชาภิวัฒน์ | 1 | - | - | - | 1 |
| ไทยศรีวิไลย์ | 1 | - | - | - | 1 |
| พลังไทยรักไทย | 1 | - | - | - | 1 |
| ครูไทยเพื่อประชาชน | 1 | - | - | - | 1 |
| ประชานิยม | 1 | - | - | - | 1 |
| ประชาธรรมไทย | 1 | - | - | - | 1 |
| ประชาชนปฏิรูป | 1 | - | - | - | 1 |
| พลเมืองไทย | 1 | - | - | - | 1 |
| ประชาธิปไตยใหม่ | 1 | - | - | - | 1 |
| พลังธรรมใหม่ | 1 | - | - | - | 1 |
| วุฒิสภา | 249 | - | 1 | - | 250 |
| รวม | 500 | 244 | 3 | 2 | 749 |
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
↓
| 500 | 244 | 5 |  |  |  |  |
| ประยุทธ์ | ธนาธร |  |  |  |  |  |
เชิงอรรถ

↑  พลเอกประยุทธ์ จันทร์โอชา ไม่ได้เป็นสมาชิกของพรรคพลังประชารัฐ แต่ได้รับการเสนอชื่อจากพรรคให้เป็นผู้ชิงตำแหน่งนายกรัฐมนตรีในการเลือกตั้งทั่วไป พ.ศ. 2562
↑  ธนาธร จึงรุ่งเรืองกิจ ส.ส.บัญชีรายชื่อ พรรคอนาคตใหม่ ถูกศาลรัฐธรรมนูญสั่งระงับการปฏิบัติหน้าที่ชั่วคราว อภิสิทธิ์ เวชชาชีวะ ส.ส.บัญชีรายชื่อ พรรคประชาธิปัตย์ ลาออกจากตำแหน่ง ส.ส. ก่อนการลงมติ และจุมพิตา จันทรขจร ส.ส. นครปฐม เขต 5 พรรคอนาคตใหม่ ลาป่วยเนื่องจากประสบอุบัติเหตุ
↑  งดออกเสียง+ไม่ร่วมประชุม
รายชื่อประธานวุฒิสภาไทย

ดูเพิ่ม: ประธานรัฐสภาไทย
| ประธานวุฒิสภา   แห่งราชอาณาจักรไทย |
| --- | --- |
ตราของรัฐสภาไทย
ผู้ดำรงตำแหน่งคนปัจจุบัน มงคล สุระสัจจะ ตั้งแต่ 26 กรกฎาคม พ.ศ. 2567
วุฒิสภา สำนักงานประธานวุฒิสภา
การเรียกขาน: ท่านประธานที่เคารพ
สมาชิกของ: รัฐสภาไทย วุฒิสภา
ที่ว่าการ: สัปปายะสภาสถาน
ผู้เสนอชื่อ: การลงมติจากวุฒิสภา
ผู้แต่งตั้ง: พระมหากษัตริย์ไทย
วาระ: ตามวาระของวุฒิสภา
ตราสารจัดตั้ง: รัฐธรรมนูญแห่งราชอาณาจักรไทย พุทธศักราช 2489
ผู้ประเดิมตำแหน่ง: วิลาศ โอสถานนท์ ในฐานะ ประธานพฤฒสภา
สถาปนา: 4 มิถุนายน พ.ศ. 2489; 78 ปีก่อน (2489-06-04)
รอง: รองประธานวุฒิสภา
เงินตอบแทน: 45,500 บาท   (รวมกับเงินเดือนประจำตำแหน่งอีก 74,420 บาท )
ประธานวุฒิสภาไทย เป็นตำแหน่งประมุขของวุฒิสภา หรือสภาสูงของไทย ซึ่งทำหน้าที่ควบคู่กับสภาผู้แทนราษฎรไทย หรือสภาล่าง มีหน้าที่กลั่นกรองกฎหมายและรับรองบุคคลเพื่อดำรงตำแหน่งในองค์กรอิสระตามรัฐธรรมนูญ
วุฒิสภาไทย มีบัญญัติครั้งแรกไว้ในรัฐธรรมนูญแห่งราชอาณาจักรไทย พ.ศ. 2489 ใช้ชื่อว่า พฤฒสภา ต่อมาใช้ชื่อเรียกว่า วุฒิสภา แต่เดิมสมาชิกวุฒิสภาไทยมาจากการแต่งตั้ง   สมาชิกวุฒิสภาที่มาจากการเลือกตั้งโดยตรงมีระบุไว้ในรัฐธรรมนูญแห่งราชอาณาจักรไทย พ.ศ. 2540  สำหรับรัฐธรรมนูญฉบับปัจจุบัน กำหนดให้สมาชิกวุฒิสภามาจากการคัดสรรโดยองค์กรวิชาชีพ โดยในวาระ 5 ปีแรกนับตั้งแต่วันที่รัฐธรรมนูญมีผลบังคับใช้ สมาชิกวุฒิสภาจะมาจากการสรรหาโดยคณะรักษาความสงบแห่งชาติ
รายนามประธานวุฒิสภาไทย > ประธานพฤฒสภา (พ.ศ. 2489 – พ.ศ. 2490)

| 0 | 1 | 2 | 3 | 4 | 5 |
| --- | --- | --- | --- | --- | --- |

| ลำดับ | รูป | รายนาม | เริ่ม | สิ้นสุด | หมายเหตุ |
| 1 |  | วิลาศ โอสถานนท์ | 4 มิถุนายน พ.ศ. 2489 | 24 สิงหาคม พ.ศ. 2489 | ประธานรัฐสภา |
| 2 (1,2) |  | พระยาศรยุทธเสนี | 31 สิงหาคม พ.ศ. 2489 | 9 พฤษภาคม พ.ศ. 2490 | ประธานรัฐสภา |
| 2 (1,2) |  | พระยาศรยุทธเสนี | 15 พฤษภาคม พ.ศ. 2490 | 8 พฤศจิกายน พ.ศ. 2490 | ประธานรัฐสภา |
รายนามประธานวุฒิสภาไทย > ประธานวุฒิสภา (พ.ศ. 2490 – ปัจจุบัน)

| 0 | 1 | 2 | 3 | 4 | 5 |
| --- | --- | --- | --- | --- | --- |

| ลำดับ | รูป | รายนาม | เริ่ม | สิ้นสุด | หมายเหตุ |
| 3 (1-4) |  | เจ้าพระยาศรีธรรมาธิเบศ | 26 พฤศจิกายน พ.ศ. 2490 | 18 กุมภาพันธ์ พ.ศ. 2491 | ประธานรัฐสภา |
| 3 (1-4) |  | เจ้าพระยาศรีธรรมาธิเบศ | 20 กุมภาพันธ์ พ.ศ. 2491 | 14 มิถุนายน พ.ศ. 2492 | ประธานรัฐสภา |
| 3 (1-4) |  | เจ้าพระยาศรีธรรมาธิเบศ | 15 มิถุนายน พ.ศ. 2492 | 20 พฤศจิกายน พ.ศ. 2493 | ประธานรัฐสภา |
| 3 (1-4) |  | เจ้าพระยาศรีธรรมาธิเบศ | 22 พฤศจิกายน พ.ศ. 2493 | 29 พฤศจิกายน พ.ศ. 2494 | ประธานรัฐสภา |
| 4 (1,2) |  | นายวรการบัญชา | 22 กรกฎาคม พ.ศ. 2511 | 6 กรกฎาคม พ.ศ. 2514 | ประธานรัฐสภา |
| 4 (1,2) |  | นายวรการบัญชา | 7 กรกฎาคม พ.ศ. 2514 | 17 พฤศจิกายน พ.ศ. 2514 | ประธานรัฐสภา |
| 5 |  | จิตติ ติงศภัทิย์ | 7 กุมภาพันธ์ พ.ศ. 2518 | 6 ตุลาคม พ.ศ. 2519 | รองประธานรัฐสภา |
| 6 |  | หะริน หงสกุล | 9 พฤษภาคม พ.ศ. 2522 | 19 มีนาคม พ.ศ. 2526 | ประธานรัฐสภา |
| 7 |  | จารุบุตร เรืองสุวรรณ | 26 เมษายน พ.ศ. 2526 | 19 มีนาคม พ.ศ. 2527 | ประธานรัฐสภา |
| 8 (1-3) |  | อุกฤษ มงคลนาวิน | 30 เมษายน พ.ศ. 2527 | 30 เมษายน พ.ศ. 2528 | ประธานรัฐสภา |
| 8 (1-3) |  | อุกฤษ มงคลนาวิน | 1 พฤษภาคม พ.ศ. 2528 | 23 เมษายน พ.ศ. 2530 | ประธานรัฐสภา |
| 8 (1-3) |  | อุกฤษ มงคลนาวิน | 28 เมษายน พ.ศ. 2530 | 21 เมษายน พ.ศ. 2532 | ประธานรัฐสภา |
| 9 |  | วรรณ ชันซื่อ | 4 พฤษภาคม พ.ศ. 2532 | 23 กุมภาพันธ์ พ.ศ. 2534 | ประธานรัฐสภา |
| 8 (4) |  | อุกฤษ มงคลนาวิน | 3 เมษายน พ.ศ. 2535 | 26 พฤษภาคม พ.ศ. 2535 | ประธานรัฐสภา |
| 10 (1,2) |  | มีชัย ฤชุพันธุ์ | 28 มิถุนายน พ.ศ. 2535 | 21 มีนาคม พ.ศ. 2539 | ประธานรัฐสภา |
| 10 (1,2) |  | มีชัย ฤชุพันธุ์ | 6 เมษายน พ.ศ. 2539 | 21 มีนาคม พ.ศ. 2543 | รองประธานรัฐสภา |
| 11 |  | สนิท วรปัญญา | 4 สิงหาคม พ.ศ. 2543 | 13 มีนาคม พ.ศ. 2544 | รองประธานรัฐสภา |
| 12 |  | มนูญกฤต รูปขจร | 8 เมษายน พ.ศ. 2544 | 4 มกราคม พ.ศ. 2547 | รองประธานรัฐสภา |
| 13 |  | สุชน ชาลีเครือ | 5 มีนาคม พ.ศ. 2547 | 18 กันยายน พ.ศ. 2549 | รองประธานรัฐสภา |
| 14 |  | ประสพสุข บุญเดช | 18 มีนาคม พ.ศ. 2551 | 12 เมษายน พ.ศ. 2554 | รองประธานรัฐสภา |
| 15 |  | ธีรเดช มีเพียร | 4 พฤษภาคม พ.ศ. 2554 | 25 กรกฎาคม พ.ศ. 2555 | รองประธานรัฐสภา |
| 16 |  | นิคม ไวยรัชพานิช | 23 สิงหาคม พ.ศ. 2555 | 8 พฤษภาคม พ.ศ. 2557 | รองประธานรัฐสภา |
| - |  | สุรชัย เลี้ยงบุญเลิศชัย | 21 มีนาคม พ.ศ. 2557 | 24 พฤษภาคม พ.ศ. 2557 | รักษาการประธานวุฒิสภา |
| 17 |  | พรเพชร วิชิตชลชัย | 28 พฤษภาคม พ.ศ. 2562 | 10 กรกฎาคม พ.ศ. 2567 | รองประธานรัฐสภา |
| 18 |  | มงคล สุระสัจจะ | 26 กรกฎาคม พ.ศ. 2567 | อยู่ในวาระ | รองประธานรัฐสภา |
อดีตประธานวุฒิสภาไทยที่ยังมีชีวิตอยู่

| รายนาม | วาระ | วันเกิด |
| --- | --- | --- |
| อุกฤษ มงคลนาวิน | 2535 | 10 มีนาคม พ.ศ. 2476 (91 ปี) |
| มนูญกฤต รูปขจร | 2544–2547 | 15 ธันวาคม พ.ศ. 2478 (89 ปี) |
| มีชัย ฤชุพันธุ์ | 2535–2543 | 2 กุมภาพันธ์ พ.ศ. 2481 (87 ปี) |
| ธีรเดช มีเพียร | 2554–2555 | 21 มีนาคม พ.ศ. 2482 (85 ปี) |
| สนิท วรปัญญา | 2543–2544 | 3 มิถุนายน พ.ศ. 2482 (85 ปี) |
| สุชน ชาลีเครือ | 2547–2549 | 12 มีนาคม พ.ศ. 2495 (72 ปี) |
| ประสพสุข บุญเดช | 2551–2554 | 27 พฤษภาคม พ.ศ. 2488 (79 ปี) |
| นิคม ไวยรัชพานิช | 2555–2557 | 4 ตุลาคม พ.ศ. 2490 (77 ปี) |
| พรเพชร วิชิตชลชัย | 2562–2567 | 1 สิงหาคม พ.ศ. 2491 (76 ปี) |
ดูเพิ่ม

วุฒิสภาไทย
รายนามประธานรัฐสภาไทย
รายนามประธานสภาผู้แทนราษฎรไทย
รายนามรองประธานวุฒิสภาไทย
ดุสิต เซ็นทรัล พาร์ค

สำหรับโรงแรมที่ถูกรื้อถอนในปี พ.ศ. 2562 ดูที่ โรงแรมดุสิตธานี กรุงเทพฯ
| --- | --- |

โครงการขณะก่อสร้างเสร็จบางส่วนเมื่อปี พ.ศ. 2567
th
โครงการ
เริ่มสร้าง: 9 พฤศจิกายน พ.ศ. 2562
แล้วเสร็จ: พ.ศ. 2569
เปิดใช้งาน: 27 กันยายน พ.ศ. 2567 (โรงแรมดุสิตธานีใหม่) พ.ศ. 2568 (เซ็นทรัล พาร์ค ออฟฟิศเซส และศูนย์การค้าเซ็นทรัล พาร์ค) พ.ศ. 2569 (ดุสิต เรสซิเดนเซส และดุสิต พาร์คไซด์)
ค่าก่อสร้าง: 46,000 ล้านบาท
สถานะ: เปิดใช้งานบางส่วน
พื้นที่: 23 ไร่ 2 งาน 2.72 ตารางวา
ผู้พัฒนาโครงการ: บริษัท วิมานสุริยา จำกัด โดย บริษัท ดุสิตธานี จำกัด (มหาชน)  บริษัท เซ็นทรัลพัฒนา จำกัด (มหาชน) 
สถาปนิก: ดรากอน โฮลดิงส์ โดย โอเอ็มเอ เอเชีย (ฮ่องกง)  สถาปนิก 49 อินเตอร์เนชันแนล 
ผู้จัดการ: บริษัท วิมานสุริยา จำกัด (โรงแรม, ที่อยู่อาศัย บริษัท สวนลุม พร็อพเพอร์ตี้ จำกัด (ศูนย์การค้า) บริษัท ศาลาแดง พร๊อพเพอร์ตี้ แมเนจเม้นท์ จำกัด (อาคารสำนักงาน)
เจ้าของ: สำนักงานทรัพย์สินพระมหากษัตริย์ (กรรมสิทธิ์) บริษัท พระราม 4 เดเวลลอปเม้นท์ จำกัด (เช่า)
เว็บไซต์: dusitcentralpark.com
ลักษณะทางกายภาพ
อาคารหลัก: โรงแรมดุสิตธานี กรุงเทพฯ แห่งใหม่ เซ็นทรัล พาร์ค ออฟฟิศเซส ศูนย์การค้าเซ็นทรัล พาร์ค เดอะ เรสซิเดนเซส
พื้นที่สาธารณะ: รูฟ พาร์ค
การจัดสรรพื้นที่: โรงแรม ศูนย์การค้า พื้นที่ค้าปลีก อาคารชุดเพื่อการพักอาศัย
ถนน: ถนนพระรามที่ 4, ถนนสีลม
ขนส่งมวลชน:  ศาลาแดง  สีลม
ที่ตั้ง

พิกัด:  13°43′42″N 100°32′14″E﻿ / ﻿13.72833°N 100.53722°E﻿ / 13.72833; 100.53722
ประเทศ: ประเทศไทย
จังหวัด: กรุงเทพมหานคร
เขต: บางรัก
แขวง: สีลม
ที่ตั้ง: หัวมุมแยกศาลาแดงด้านตะวันตกเฉียงใต้
ที่อยู่: 946 ถนนพระรามที่ 4
 
ดุสิต เซ็นทรัล พาร์ค (อังกฤษ: Dusit Central Park) เป็นโครงการพัฒนาพื้นที่เชิงพาณิชยกรรมแบบผสมใจกลางกรุงเทพมหานคร บนที่ดินจำนวน 23 ไร่ 2 งาน 2.72 ตารางวา ของสำนักงานทรัพย์สินพระมหากษัตริย์ บริเวณหัวมุมฝั่งตะวันตกเฉียงใต้ของแยกศาลาแดง จุดตัดระหว่างถนนพระรามที่ 4 ตัดถนนสีลม ในพื้นที่แขวงสีลม เขตบางรัก ตรงข้ามกับสวนลุมพินีฝั่งพระบรมราชานุสาวรีย์พระบาทสมเด็จพระมงกุฎเกล้าเจ้าอยู่หัว เยื้องกับโรงพยาบาลจุฬาลงกรณ์ ซึ่งเป็นพื้นที่เดิมของ โรงแรมดุสิตธานี กรุงเทพฯ และ บริษัท ไทยประกันชีวิต จำกัด (มหาชน) สำนักงานสีลม บริหารงานโดย บริษัท วิมานสุริยา จำกัด ภายใต้การร่วมทุนของ บริษัท ดุสิตธานี จำกัด (มหาชน) และบริษัท เซ็นทรัลพัฒนา จำกัด (มหาชน) ในเครือกลุ่มเซ็นทรัล โครงการประกอบด้วยศูนย์การค้า อาคารสำนักงาน โรงแรม อาคารชุดที่อยู่อาศัย และสวนลอยฟ้า ตั้งเป้าเป็นแลนด์มาร์คหนึ่งของเส้นขอบฟ้ากรุงเทพมหานคร ด้วยความสูงของอาคารที่อยู่อาศัยซึ่งสูงที่สุดในโครงการที่ 69 ชั้น ภายใต้สถาปัตยกรรมแบบไทยโบราณร่วมกับสถาปัตยกรรมแบบไทยร่วมสมัย รองรับกลุ่มลูกค้าทั้งชาวไทย และชาวต่างชาติ
ประวัติ > ภูมิหลัง

บทความหลัก: โรงแรมดุสิตธานี กรุงเทพฯ
พื้นที่ของโครงการดุสิต เซ็นทรัล พาร์ค แต่เดิมเป็นบ้านศาลาแดง ของเจ้าพระยายมราช (ปั้น สุขุม) โดยท่านผู้หญิงชนัตถ์ ปิยะอุย ผู้ก่อตั้งและที่ปรึกษาคณะกรรมการโรงแรม ปริ๊นเซส ได้ดำเนินการขอเช่าพื้นที่จากสำนักงานทรัพย์สินพระมหากษัตริย์ ซึ่งเป็นเจ้าของที่ดินผืนดังกล่าว เพื่อดำเนินการก่อสร้างโรงแรมระดับห้าดาวที่หรูหราแห่งแรกในกรุงเทพมหานครเมื่อปี พ.ศ. 2511 ภายใต้ชื่อ โรงแรมดุสิตธานี กรุงเทพฯ โดยตัวอาคารมีความสูง 23 ชั้น นับเป็นอาคารสูงแห่งแรกในประเทศไทย ในส่วนของชื่อโรงแรมได้ตั้งตามชื่อเมืองจำลองของพระบาทสมเด็จพระมงกุฎเกล้าเจ้าอยู่หัวเพื่อเป็นการเทิดพระเกียรติ เนื่องจากโรงแรมตั้งอยู่ตรงข้ามกับลานพระบรมราชานุสาวรีย์ของพระองค์ที่ประดิษฐานทางด้านตะวันตกเฉียงใต้ของสวนลุมพินี
ประวัติ > การยกระดับ เปิดตัวโครงการ และก่อสร้าง

ในเดือนมีนาคม พ.ศ. 2560 เครือดุสิตธานีได้ประกาศต่อสัญญาเช่าที่ดินกับสำนักงานทรัพย์สินพระมหากษัตริย์เป็นระยะเวลารวมทั้งสิ้น 30+30 ปี ในจำนวนนี้ไม่รวมระยะเวลาก่อสร้างอีก 7 ปี ซึ่งถ้ารวมทั้งหมดจะคิดเป็น 67 ปี จึงประกาศแผนพัฒนาและยกระดับโรงแรมดุสิตธานี กรุงเทพฯ ด้วยการร่วมทุนกับบริษัท เซ็นทรัลพัฒนา จำกัด (มหาชน) เพื่อพัฒนาโครงการพัฒนาพื้นที่เชิงพาณิชยกรรมแบบผสม (Mixed-use) บนที่ดินขนาดใหญ่ ซึ่งประกอบไปด้วย โรงแรมดุสิตธานี กรุงเทพฯ แห่งใหม่, อาคารที่พักอาศัย, อาคารสำนักงาน, พื้นที่ค้าปลีก ฯลฯ ขึ้นมาทดแทน เพื่อตอบรับต่อการพัฒนาเมืองและย่านธุรกิจสำคัญของกรุงเทพมหานคร ทั้งนี้ บ้านพักของตระกูลจิราธิวัฒน์ซึ่งเป็นผู้บริหารกลุ่มเซ็นทรัลที่เป็นเจ้าของเซ็นทรัลพัฒนา ก็ตั้งอยู่บนซอยศาลาแดง 1 ถนนศาลาแดง ที่อยู่บริเวณใกล้เคียงเช่นกัน
ดุสิต เซ็นทรัล พาร์ค เปิดตัวเมื่อวันที่ 1 เมษายน พ.ศ. 2562 ณ โรงแรมดุสิตธานี กรุงเทพฯ และเป็นกิจกรรมสุดท้ายที่จัดขึ้นในโรงแรมนี้ด้วย โดยใช้เงินลงทุนในเบื้องต้น 36,700 ล้านบาท โครงการได้เริ่มก่อสร้างจากพิธีวางศิลาฤกษ์เมื่อวันที่ 9 พฤศจิกายน พ.ศ. 2562 โดยสมเด็จพระอริยวงศาคตญาณ (อัมพร อมฺพโร) เสด็จมาเป็นองค์ประธาน หลังจากนั้นเมื่อช่วงเดือนมีนาคม พ.ศ. 2564 ดุสิตธานีและเซ็นทรัลพัฒนาตัดสินใจร่วมกันลงทุนเพิ่มอีก 9,300 ล้านบาท เป็น 46,000 ล้านบาท ทำให้เป็นโครงการอสังหาริมทรัพย์ที่มีมูลค่าการลงทุนสูงที่สุดของกลุ่มดุสิตธานี และเป็นโครงการอสังหาริมทรัพย์ที่มีมูลค่าการลงทุนสูงเป็นอันดับที่ 5 ในวงการอสังหาริมทรัพย์ไทย
ทั้งนี้ สัดส่วนการถือหุ้นและหน้าที่ของบริษัททั้งหมดที่บริหารโครงการ ดุสิต เซ็นทรัล พาร์ค (ข้อมูลล่าสุด พ.ศ. 2566) มีดังนี้
บริษัท วิมานสุริยา จำกัด เช่าช่วงที่ดินส่วนโรงแรมและอาคารชุดเพื่อการพักอาศัยจากเครือดุสิตธานี ซึ่งเช่าที่ดินจากสำนักงานทรัพย์สินส่วนพระมหากษัตริย์อีกต่อหนึ่ง เพื่อพัฒนาและบริหารโรงแรมและอาคารชุดเพื่อการพักอาศัย รวมทั้งก่อสร้างโครงสร้างอาคารศูนย์การค้า ปัจจุบันถือหุ้นโดยเครือดุสิตธานีและเซ็นทรัลพัฒนา ในสัดส่วน 70% : 30%
บริษัท สวนลุม พร็อพเพอร์ตี้ จำกัด เช่าโครงสร้างอาคารศูนย์การค้าจากวิมานสุริยาเพื่อตกแต่งและบริหารศูนย์การค้า ถือหุ้นโดยเซ็นทรัลพัฒนาและเครือดุสิตธานี ในสัดส่วน 85% : 15%
บริษัท พระราม 4 เดเวลลอปเม้นท์ จำกัด เช่าที่ดินตามสัญญาเช่าหลักกับสำนักงานทรัพย์สินส่วนพระมหากษัตริย์ ถือหุ้นโดยเซ็นทรัลพัฒนาและเครือดุสิตธานี ในสัดส่วน 90% : 10%
บริษัท ศาลาแดง พร๊อพเพอร์ตี้ แมเนจเม้นท์ จำกัด เช่าช่วงที่ดินจากพระราม 4 เดเวลลอปเม้นท์ เพื่อพัฒนาและบริหารสำนักงาน โดยเซ็นทรัลพัฒนาถือหุ้นในสัดส่วน 100%
ประวัติ > การเปิดให้บริการ

ดุสิต เซ็นทรัล พาร์ค เริ่มทยอยเปิดให้บริการทีละส่วน ดังนี้
27 กันยายน พ.ศ. 2567 — โรงแรมดุสิตธานี กรุงเทพฯ แห่งใหม่ (ไม่เป็นทางการ; 70 ห้อง)
17 ธันวาคม พ.ศ. 2567 — โรงแรมดุสิตธานี กรุงเทพฯ แห่งใหม่ (สไปร์ รูฟท็อป บาร์)
สิงหาคม พ.ศ. 2568 — อาคารสำนักงาน เซ็นทรัล พาร์ค ออฟฟิศเซส
ไตรมาส 3 พ.ศ. 2568 — ศูนย์การค้า เซ็นทรัล พาร์ค
ไตรมาส 4 พ.ศ. 2568 — อาคารชุดเพื่อการพักอาศัย เดอะ เรสซิเดนเซส
การจัดสรรพื้นที่

ดุสิต เซ็นทรัล พาร์ค มีพื้นที่รวม 440,000 ตารางเมตร ประกอบทั้งหมดสี่ส่วน ได้แก่
การจัดสรรพื้นที่ > โรงแรมดุสิตธานี กรุงเทพฯ

โรงแรมดุสิตธานี กรุงเทพฯ แห่งใหม่ เป็นอาคารโรงแรมทางทิศตะวันออกเฉียงใต้ของโครงการ สร้างขึ้นทดแทนอาคารโรงแรมดุสิตธานีเดิมซึ่งปิดกิจการเมื่อ พ.ศ. 2562 อาคารโรงแรมใหม่นี้ตั้งอยู่บนที่ตั้งเดิมของไทยประกันชีวิต สำนักงานสีลม ออกแบบโดยกลุ่มสถาปนิก อังเดร ฟู สตูดิโอ โดยอังเดร ฟู ผู้ซึ่งมีผลงานการออกแบบโรงแรมหรูหราหลายแห่งในฮ่องกง รวมถึงโรงแรมวาลดอฟ แอสโทเรีย แบงค็อก ภายในอาคาร แมกโนเลียส์ ราชดำริ บูเลอวาร์ด อาคารโรงแรมฉาบเปลือกนอกด้านหน้ากับเรือนยอดด้วยโทนสีทอง และนำสถาปัตยกรรมของอาคารเดิมมาปรับใช้ทั้งหมด
อาคารโรงแรมนี้มีความสูง 39 ชั้น ประกอบด้วยห้องพักจำนวน 257 ห้อง ที่ทุกห้องมีหน้าต่างขนาดใหญ่กว้าง 5 เมตร รับวิวสวนลุมพินี รวมถึงห้องจัดเลี้ยง "นภาลัยแกรนด์บอลรูม" ที่เปิดมุมมองสวนลุมพินีแบบพาโนรามา ความจุ 950 คน ห้องอาหาร "พาวิลเลียน" ที่ให้บริการอาหารไทยและเอเชีย และ "1970 บาร์" กับ "สไปร์ รูฟท็อป บาร์" พร้อมจุดชมทัศนียภาพบริเวณชั้นบนสุด ซึ่งโครงการได้นำยอดแหลมไม้สักทองจากอาคารเดิมมาใช้ด้วย
นอกจากนี้โรงแรมยังมีส่วนขยายในชื่อ "บ้านดุสิตธานี" ตั้งอยู่ริมถนนศาลาแดง ซึ่งเป็นที่ตั้งของ "ดุสิตกูร์เมต์" ร้านขนม คาเฟ่ และบาร์, ห้องอาหารไทย "เบญจรงค์", ห้องอาหารเวียดนาม "เธียนดอง" และร้านอาหารอเมริกาใต้ "โนมาดา"